armvectores/hy_wikipedia_2023 huggingface dataset:
Թաքսիլա

Թաքսիլան, կամ Թաքշաիլան (սանսկրիտ՝ तक्षशिला Taksha-çilâ  - Թաքշիի ժայռ) հին հնդկական գանդհարա ազգի մայրաքաղաքն էր, որը գտնվում էր Փենջաբում, Հինդոսից երեք օր դեպի արևելք։ Այստեղ գտնվում էր գանդհարների թագավոր Թաքշայի գահանիստը, որից, հավանաբար, այս քաղաքը ստացել է իր անունը։


== Արտաքին հղումներ ==
Explore Taxila with Google Earth on Global Heritage Network Archived 2011-08-17 at the Wayback Machine.
Guide to Historic Taxila by Professor Dr. Ahmad Hasan Dani in 10 chapters
"Taxila", by Jona Lendering Archived 2004-10-13 at the Wayback Machine.
Some photos by Umayr Sahlan Masud Archived 2005-04-13 at the Wayback Machine.
Taxila page Archived 2003-08-02 at the Wayback Machine. from punjab-info Archived 2004-10-23 at the Wayback Machine.
Travel With Young – Taxila 한글
Map of Gandhara archeological sites, from the Huntington Collection, Ohio State University (large file) Archived 2005-12-31 at the Wayback Machine.
"Taxila Museum and Jaulian Monastery", by Saadullah Bashir Archived 2008-02-21 at the Wayback Machine.
[1] Archived 2012-01-17 at the Wayback Machine.
Շրի Լանկայի դրոշ

Շրի Լանկայի ազգային դրոշը, Շրի Լանկայի պաշտոնական պետական խորհրդանիշերից մեկն։ Շրի Լանկայի դրոշը ընդունվել է 1972 թվականին։ Լայնքի և երկայնքի հարաբերակցությունը 1։2 է։
Էպարսի

Էպարսի (ֆր.՝ Éparcy), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Իրսոն կանտոնի կազմի մեջ։ Համայնքի շրջանը՝ Վերվեն։
Համայնքի INSEE կոդը 02278։


== Բնակչություն ==
2010 թվականի տվյալներով՝ համայնքի բնակչությունը կազմում է 44 մարդ։


== Տնտեսություն ==
2010 թվականին համայնքի 32 աշխատունակ (15-64 տարեկան) բնակիչներից 21-ը տնտեսապես ակտիվ էին, 11-ը՝ ոչ ակտիվ (ակտիվության ցուցանիշը կազմել է 65,6%, 1999 թվականին եղել է 84,0%)։ 21 տնտեսապես ակտիվ բնակիչներից աշխատում էին  18-ը (13 տղամարդ և 5 կին), գործազուրկ էին 3 մարդ (1 տղամարդ և 2 կին)։ 11 տնտեսապես ոչ ակտիվ բնակիչներից 6-ը եղել են աշակերտներ կամ ուսանողներ, 3-ը՝ թոշակառուներ, 2-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություն ==


== Արտաքին հղումներ ==
Վիճակագրության ազգային ինստիտուտ — Էպարսի (ֆր.)
Ավան (բնակավայրի տեսակ)

Անվան այլ կիրառումների համար տե՛ս՝ Ավան (այլ կիրառումներ)Ավան անունը պատկանում է այն տեղանունների թվին, որոնք իրենց նախնական նշանակությամբ հասարակ են, բայց հետագայում դարձել են աշխարհագրական հատուկ անուն։
Ավան բառը հայերենում փոխառված է պահլավերենից։ Նա ունի «գյուղի» կամ «շենի» իմաստ։ Ի դեպ, անցյալում սովորաբար ավան են կոչվել այն բնակավայրերը, որոնք պարսպապատ չեն եղել և դրանով էլ հենց տարբերվել են քաղաքներից։ Ավան մասնիկը միացվել է մեր շատ տեղանունների։ Այդ ձևով են առաջացել Ստեփանավան, Գեղամավան, Արտավան և այլ անուններ։
Ավանը եղել է Այրարատյան նահանգի Կոտայք գավառի նշանավոր բնակավայրերից մեկը։ Նա դեռ յոթերորդ դարի սկզբում եղել է կաթողիկոսանիստ վայր։ Անցյալի հուշարձաններից նշանավոր է վեցերորդ դարի ճարտարապետական հուշարձաններից՝ Ավանի տաճարը, որը եղել է միջնադարյան հայ ճարտարապետության աչքի ընկնող կոթողներից մեկը։
Տաճարը կառուցել է հակաթոռ կաթողիկոս Հովհան Սյունականը։ Դա այն շրջանն էր, երբ Հայաստանը կրկին բաժանվեց Պարսկաստանի և Հունաստանի միջև։ Այդ ժամանակներում էր, որ Ավանում Հովհան կաթողիկոսը (519—602) հիմնեց այս տաճարը և Ավանն էլ դարձրեց կաթողիկոսանիստ վայր, ի հակադրություն Էջմիածնի կաթողիկոսարանի։ Դրա համար էլ ասում են հակաթոռ կաթողիկոս կամ քաղկեդոնական կաթողիկոսություն։ Այսինքն՝ հայ եկեղեցական օրենքով ընտրված կաթողիկոսին հակառակ։ Ավանի տաճարի նախատիպը եղել է Էջմիածնի Մայր Տաճարը։ Այդ առթիվ ճարտարապետ Թորոս Թորամանյանը գրում է՝ «Այս Հովհան կաթողիկոսը Ավանում շինեց 6-րդ դարու մեջ մի եկեղեցի, որ նմանություն էր բերում Էջմիածնին. այս նմանությունն այն ժամանակ պատշաճ էր համարվում, որովհետև Հովհանը նստում էր հակաթոռ կաթողիկոս, հակառակ Էջմիածինի, ուստի շինած կաթողիկոսական եկեղեցին ևս պիտի ունենար Էջմիածնի ավանդական ձևը, իբրև կաթողիկոսական լուսավորչական ձև»։
Ավանը իր ժամանակին եղել է շատ բազմամարդ և ընդարձակ բնակավայր, ունեցել է այլ եկեղեցիներ ու վանքեր ևս, որոնց փլատակներն են մեզ հասել, որպես լուռ վկաներ նրա անցյալի պատմության։
Դավիթ Ռոնդելի

Դավիթ Եվգենիի Ռոնդելի (վրաց.՝ დავით ევგენის ძე რონდელი, իսկական ազգանունը՝ Ցագարեյշվիլի, 29 մարտի (11 ապրիլի), 1904, Քութայիս, Ռուսական կայսրություն - 12 մարտի, 1976, Թբիլիսի, Վրացական ԽՍՀ, ԽՍՀՄ), վրացի խորհրդային կինոռեժիսոր և սցենարիստ։ Վրացական ԽՍՀ ժողովրդական արտիստ (1961), Ստալինյան առաջին աստիճանի մրցանակի դափնեկիր (1950)։


== Կենսագրություն ==
Դավիթ Ցագարեյշվիլին ծնվել է 1904 թվականի մարտի 29-ին (ապրիլի 11-ին) Քութայիսում։ Ավարտել է Քութայիսի երկրորդ տեխնիկումը (1922) և Թբիլիսիի համալսարանի շինարարական ֆակուլտետը (1926)։ 1923 թվականից թղթակցել է Քութայիսի ու Թբիլիսիի թերթերի, 1926-1928 թվականներին եղել է «Պրոլետարական գրականություն» ամսագրի գլխավոր խմբագիր։ 1928 թվականից Դավիթ Ռոնդելին եղել է Վրաստանի «Կինոպետարդ»-ի սցենարական բաժնի վարիչ։ 1953-1954 թվականներին եղել է Վրաստանի կինեմատոգրաֆիայի նախարարության կոլեգիայի գլխավոր խմբագիր։ Դասավանդել է Վրաստանի Կինոպետարդին կից կինոդպրոցում, Թբիլիսիի Շոթա Ռուսթավելու անվան թատերական ինստիտուտում։
Դավիթ Ռոնդելին մահացել է 1976 թվականի մարտի 12-ին Թբիլիսիում։


== Ֆիլմագրություն ==


=== Ռեժիսոր ===
1930 – Դատապարտում
1930 – Ուգուբզիարա
1935 – Արշաուլի ժայռը
1937 – Կորուսյալ դրախտ
1941 – Կոլխիդայի կրակները
1944 – Ջուրղայի վահանը  (Սեմյոն Դոլիձեի հետ համատեղ)
1952 – Բարձունքներ նվաճողները
1956 – Ստվեր ճանապարհին
1958 – Մամլուք
1961 – Ինգուրի ափերին
1965 – Պիեռը՝ ոստիկանության աշխատակիցը
1967 – Իմ ընկեր Նոդարը
1971 – Աղջիկը № 25 խցից
1974 – Օդային կամուրջ


=== Սցենարիստ ===
1930 – Ուգուբզիարա
1944 – Ջուրգայի վահանը (Սեմյոն Դոլիձեի հետ համատեղ)
1952 – Բարձունքներ նվաճողները
1958 – Մամլուք
1968 – Իմ ընկեր Նոդարը


== Մրցանակներ ==
Ստալինյան մրցանակ (1950) – «Ջուրղայի վահանը» ֆիլմի համար (1944)
Վրացական ԽՍՀ ժողովրդական արտիստ (1961)


== Ծանոթագրություններ ==


== Արտաքին հղումներ ==
Դավիթ Ռոնդելին Internet Movie Database կայքում
http://mediateka.km.ru/cinema_2001/Encyclop.asp?Topic=topic_segida_p4473 Archived 2007-03-09 at the Wayback Machine.
Առևանգում հարեմից

Առևանգում հարեմից (գերմ.՝ Die Entführung aus dem Serail, K. 384), ավստրիացի երգահան Մոցարտի կոմիկական օպերա երեք գործողությամբ։ Գերմաներեն լիբրետտոյի հեղինակներն են Քրիստոֆ Ֆրիդրիխ Բրեցները և Գոթլիբ Ստեֆանին։ Առաջին անգամ բեմադրվել է 1782 թվականի հուլիսի 16-ին Վիեննայում, ունեցել է մեծ հաջողություն։ Հանդիսանում է Մոցարտի լավագույն ստեղծագործություններից մեկը, ներկայումս հաճախ կատարվում և ձայնագրվում է։


== Ծանոթագրություններ ==
Ճառընտիր (1520)

Ճառընտիր (1520), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1520 թվի տակ։ Ձեռագիրը գրվել է 1404 թվականին Գրիգոր գրիչի կողմից։ Ստացողը եղել է Ստեփանոս և Թումա աբեղաներ։ Գրված է թղթի վրա, որը ունի 62,5×39 չափս։ Ձեռագիրը կազմված է 402 թերթից։ Գրված է երկսյուն, բոլորագրով։ Ունի կիսախորան, լուսանցազարդ մանրանկարներ։ Պահպանակը ունի 2 էջ, գրված է թղթի վրա (Ճաշոց)։ Կազմը` կաշեպատ տախտակ դրոշմազարդ։ Հիշատակարաններ գրչի՝ 15ա, 22բ, 30բ, 51ա, 56ա, 68բ, 293ա, 334բ, հետագայի՝ 36բ։


== Բովանդակություն ==
ի պատմութենէ Տարօնոյ Յովհ, Մամիկոնեան։
Պատմութիւն ելանելոյն Մուհամատայ։
Պատմութիւնք գիւտից նշխարաց, Խաչի։
Ի գրոց Պատնտալէոնի։
Աւանդույթ հրէից։
Հարցումն Ամիրային և պատասխանի Մակարայ։
Հարցումն Նեստորի ր պատասխանի կրօնաւորի։
Թուղթ սիրոյ և միաբանութեան Կոստոնդիանոսի, Տրդատայ Սեղբեստրոսի, Գր. Լուսաւորիչի։
Ի հարանց վարուց բանք պիտանիք։
Յակոբայ Տեառողրօր Գիրք տղայութեան։
Ճառք (Գրիգոր կթղ., Ներս. Շնորհալի, Ոսկեբերան, գր. Նիւսացի, Եղիշէ, Եփրեմ, Յակ. Սրճեցի, Պրոկղ, Պետ. Սիւնեցի, Եպիփան, Յովհ. Արճիշեցի, Ստ. Յուսկան որղի, Պափնոտիոս, Եղիասոս)։
Վարք, Վկայաբանութիւնք։
Պատմութիւնք։


== Ծանոթագրություններ ==
Hometown Glory

«Hometown Glory», անգլիացի երգչուհի Ադելի սինգլ «19» ալբոմից։ Սինգլը թողարկվել է 2007 թվականի հոկտեմբերի 22-ին Մեծ Բրիտանիայում։ Սա ալբոմի 4-րդ սինգլն է։


== Երգացանկ ==


=== Օրիգինալ տարբերակ ===
7-inch Vinyl 

"Hometown Glory"
"Best For Last"


=== Re-release ===
CD single

"Hometown Glory" 4։32
"Fool That I am" (Live) 3։45Digital EP

"Hometown Glory" 3։40
"Hometown Glory" (Axwell Radio Edit) 3։35
"Hometown Glory" (Axwell Club Mix) 5։11
"Hometown Glory" (Axwell Remode) 5։55
"Hometown Glory" (High Contrast Remix) 6։36
"Hometown Glory" (High Contrast Remix) [Instrumental] 6։357-inch vinyl

"Hometown Glory" 4։32
"Fool That I am" (Live) 3։4512-inch vinyl

"Hometown Glory" (High Contrast remix)
"Hometown Glory" (High Contrast remix instrumental)


== Վարկանշային աղյուսակ ==


== Ծանոթագրություններ ==
Անխելիկա Վալե

Անխելիկա Մարիա Վալե Հարթման (իսպ.՝ Angélica María Vale Hartman, նոյեմբերի 11, 1975(1975-11-11), Մեխիկո, Մեքսիկայի Միացյալ Նահանգներ), մեքսիկացի դերասանուհի, կինոպրոդյուսեր և երգչուհի։


== Կենսագրություն ==
Անխելիկա Մարիա Վալե Հարթմանը ծնվել է 1975 թվականի նոյեմբերի 11-ին Մեխիկոյում, երգիչ Ռաուլ Վալեյի և դերասանուհի Անխելիկա Մարիա Վալեյի ընտանիքում։ Անխելիկան երկու կրտսեր խորթ քույր ունի։ Անխելիկան ունի մեքսիկական, վենեսուելական, ամերիկական և հրեական արմատներ։
1976 թվականին, 2 ամսական Անխելիկան «Կյանքի հրաշք» հեռուստասերիալում խաղացել է փոքրիկ Ալեխանդրայի դերը։


== Անձնական կյանքը ==
2011 թվականի փետրվարի 19-ից Անխելիկան ամուսնացած է գործարար Օտտո Պադրոնի հետ։ Զույգը դուստր ունի՝ Անխելիկա Մասիելը, ով ծնվել է 2012 թվականի հունիսի 6-ին։ 2014 թվականին Անխելիկան և Օտտոն երկրորդ երեխային են ունեցել։


== Ծանոթագրություններ ==


== Արտաքին հղումներ ==
Անխելիկա Վալե (անգլ.) Internet Movie Database կայքում
Հացահատիկային կուլտուրաներ

Հացահատիկային կուլտուրաներ, մշակվող բույսերի կարևորագույն խումբ, որը տալիս է հատիկ՝ մարդու հիմնական սննդամթերքը, կեր՝ գյուղատնտեսական կենդանիների և հումք՝ արդյունաբերության տարբեր ճյուղերի համար։ Գրեթե բոլոր հացահատիկային կուլտուրաները (ցորեն, գարի, աշորա, եգիպտացորեն, վարսակ, կորեկ, բրինձ, սորգո) դաշտավլուկազգիների, իսկ հնդկացորենը մատիտեղազգիների ընտանիքից են։ 


== Հացահատիկային կուլտուրաների տեսակները ==
Սովորական հացահատիկային կուլտուրաներ՝ ցորեն, գարի, աշորա և վարսակ։ Սրանց հատիկն ունի ակոսիկ, հատիկի ծլման ժամանակ առաջանում են սաղմնային մի քանի արմատիկներ, ծաղկաբույլը հասկ է (ցորեն, գարի) կամ հուրան (վարսակ)։ Երկար օրվա բույսեր են, ջերմության նկատմամբ շատ պահանջկոտ չեն։
Կորեկանման հացահատիկային կուլտուրաներ՝ կորեկ, սորգո, բրինձ, եգիպտացորեն։ Սրանց հատիկները չունեն ակոսիկ, ծլելիս տալիս են սաղմնային միայն մեկ արմատիկ, ծաղկաբույլը հուրան է կամ հուրան ու կողր (եգիպտացորեն)։ Բացառապես գարնանացան են, կարճ օրվա և ջերմասեր բույսեր են։
Երրորդ խմբում ընդգրկված է միայն հնդկացորենը։


== Արմատային համակարգը ==
Հացահատիկային կուլտուրաների արմատային համակարգը փնջաձև է, հիմնականում տեղաբաշխված է վարելաշերտում, լինում են առաջնային կամ սաղմնային (աճում են հատիկի սաղմից) և հիմնական կամ երկրորդային (առաջանում են ավելի ուշ՝ բույսերի թփակալման հանգույցներից)։ Եգիպտացորենը և սորգոն ունեն նաև հենակային կամ օդային արմատներ։ Հացահատիկային կուլտուրաների աճման և զարգացման փուլերն են՝ ծլում, թփակալում, խողովակակալում, հասկակալում, ծաղկում, հասունացում։ Հատիկը պարունակում է սպիտակուցներ, ածխաջրեր, ճարպեր, թաղանթանյութեր, մոխիր, զանազան ֆերմենտներ և վիտամիններ։
Assassin’s Creed Mirage

Assassin’s Creed Mirage, գործողությունների դերային խաղ, որը պատրաստվում է թողարկվել 2023 թվականին։ Մշակվում է Ubisoft Bordeaux ստուդիայում և Ubisoft հրատարակչության կողմից։ Համարվում է Assassin’s Creed խաղաշարքի տասներեքերրորդ մասը և Assassin’s Creed Valhalla-ի հաջարդողն է։ Խաղի դեպքերը զարգանում են Բաղդադում իններորդ դարում, իսկ գլխավոր հերոսը՝ Բասիմ իբն Իսհակովն է՝ գող, որը հետագայում դառնում է ասսասինների վարպետ, պայքարելով խաղաղության համար և Տաճարականների միաբանություն ազատության համար։ Ավելի վաղ հայտնվել է Assassin’s Creed Valhalla-ում։ Խաղը նման է լինելու Assassin’s Creed-ի առաջին տարբերակին՝ հիմնական շեշտը դրվելու է գողություններին, պարկուրին և սպանություններին։ 
Խաղը հասանելի է լիելու Microsoft Windows օպերացիոն համակարգի և PlayStation 4, PlayStation 5, Xbox One, Xbox Series X/S խաղային համակարգերի համար և հասանելի կդառնա Amazon Luna-ում 2023 թվականին։ 


== Գեյմփլեյ ==
Խաղի գեյմփլեյը հիշեցնում է խաղի ավելի հին տարբերակնները՝ հիմնականում շեշտը դրված է պատմության վրա, և համեմատաբար ավելի քիչ ուշադրություն է դարձվել դերային խաղերի վրա, ի տարբերություն Assassin’s Creed Valhalla-ի։ Խաղ ի դեպքերը զարգանում են Բաղդատում, որը բաժանված է չորս տարբեր շրջանների։ Շրջաններից մեկը Ալամուտն է՝ ասսաինների հավաքակայանը։ Պարկուրը, մոտ տարածության կռիվները և գաղնագողի կատարվող գործողությունները դառանալու են խաղի հիմնական էլեմենտները։ «Սև արկղ» առաջդրանքում Բասիմը պետք է գաղտնագողի հետևի շրջապատող միջավայրը և գտնի տարբերակններ գաղնի նպատակներին մոտենալու։ Բացի դա, հերոը ունի զինատեսաների մեծ ընտրանի, այդ թվում շեղբ՝ ասսասինների հիմնական զենքը։


== Սյուժե ==
Խաղի դեպքերը զարգանում են իններորդ դարում, Assassin’s Creed Valhalla-ում նկարագրված դեպքերից առաջ և իրենից ներկայացնում է պատմություն, որում Բասիմը փողոցային ավազակից դառնում է վարձու մարդասպան աշխատելով Ռոշանի համար։


== Մշակում ==
Խաղը համարվում է Assassin’s Creed շարքի ոչ հիմնական նախագիծ, իսկ խաղի տևողությունը կազմում է 15-20 ժամ։ Մշակումը մեկնարկել է խաղաշարի 15 ամյակի պատվին, որում օգտագործվել է նախկին տարբերակների համար նախատեսված տեխնոլոգիանները, որը հարգանքի տուրք է մատուցում բնօրինակ խաղին։ Խաղը ցուցադրվել է 2022 թվականի սեպտեմբերի 10-ին և պատրաստ կլինի թողարկման համար 2023 թվականին Windows օպերացիոն համակարգի և PlayStation 4, PlayStation 5, Xbox One և Xbox Series X/S խաղային համակարգերի համար։ 


== Ծանոթագրություններ ==
Սուրբ Գրիգոր եկեղեցի (այլ կիրառումներ)

Սուրբ Գրիգոր եկեղեցի եզրը կարող է վերաբերել.

Սուրբ Գրիգոր եկեղեցի - Արուճ
Սուրբ Գրիգոր եկեղեցի - Դիտավան
Սուրբ Գրիգոր եկեղեցի - Կուքի
Սուրբ Գրիգոր եկեղեցի - Պարտավ
Սուրբ Գրիգոր եկեղեցի - Սիսիան
Սուրբ Գրիգոր եկեղեցի - Քյոլք
Սուրբ Գրիգոր եկեղեցի - Ծար
Կարազիրեկ

Կարազիրեկ (ռուս.՝ Каразирек, բաշկիրերեն՝ Ҡараерек), գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 125 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (3420)

Ժողովածու 3420, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3420 թվի տակ։ Ձեռագիրը գրվել է 1727 թվականին Զենի Ասպահանցի գրիչի կողմից [ենթադրաբար] Սպահան-ում։ Ստացողը եղել է Մելքիսէթ վարդապետը։ Գրված է թուղթի վրա, որը ունի 14, 3x11 չափս։ Ձեռագիրը կազմված է 243 թերթից։ Գրված է միասյուն, նոտրդիրով։ Կազմը` կաշեպադ տախտակ դրոշմազարդ։ Հիշատակարաններ՝ 72ր, 73ա, 196ր, 242ր, հետագայի՝ 33ր, 74ա, 199ա (1825 թվական)։


== Բովանդակություն ==
Վասն գալստեան Քրիստոսի Յերուսաղէմ։
Յակ. Տեառնեդրօր Պատմութիւն և կտակ չարչարանացն Քրիստոսի։
Խոստովանութիւն։
Մեկնութիւն Յայտնութեանն Յովհաննու։
Գանձարան։


== Ծանոթագրություններ ==
Ակչեղայա

Ակչեղայա, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Դոուսոն շրջան (Տեխաս)

Անվան այլ կիրառումների համար տե՛ս՝ Դոուսոն շրջան (այլ կիրառումներ)Դոուսոն շրջան (անգլ.՝ Dawson County), ԱՄՆ Տեխաս նահանգի 254 վարչական միավորներից մեկը։ 2000 թվականին բնակչության թիվը կազմում էր 13 692 մարդ։ ԱՄՆ վիճակագրության բյուրոյի համաձայն 2010 թվականին բնակչությունը կազմում էր 13 833 մարդ։ Շրջկենտրոնն է Լամիսա բնակավայրը։


== Պատմություն ==
Շրջանը պաշտոնապես կազմավորվել է 1876 թվականին։ Իր անվանումը ստացել է Տեխասյան հեղափոխության ժամանակ զոհված զինվոր Նիկոլաս Մոսբի Դոուսոնի պատվին։


== Աշխարհագրություն ==
ԱՄՆ վիճակագրության բյուրոյի տվյալներով Դոուսոն շրջանի ընդհանուր մակերեսը կազմում է 2340 կմ², որից 2300 կմ²-ն զբաղեցնում է ցամաքը, իսկ 4,7 կմ²-ն կամ 0,2 %-ը՝ ջրային տարածքները։


=== Հարևան շրջաններ ===
Լին շրջան (հյուսիս)
Բորդեն շրջան (արևելք)
Մարտին շրջան (հարավ)
Գեյնս շրջան (արևմուտք)
Թերի շրջան (հյուսիս-արևմուտք)
Էնդրյուս շրջան (հարավ-արևմուտք)


== Բնակչություն ==
Բնակչության թիվը 2000 թվականի դրությամբ կազմում էր 14 985 մարդ։ Առկա էր 4726 տնային տնտեսություն և 3501 ընտանիք։ Բնակչության խտությունը կազմում էր 6 մարդ/կմ²։ Հաշվվում էր 5500 բնակելի շինություն՝ 2 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 72,47 %, աֆրոամերիկացիներ – 8,66 %, բնիկ ամերիկացիներ (հնդկացիներ) – 0,30 %, ասիացիներ – 0,25 %, այլ ռասաների ներկայացուցիչներ – 16,56 %, երկու կամ ավելի ռասաների ներկայացուցիչներ – 1,77 %: Իսպանախոսները կամ լատինոամերիկացիները կազմում են բնակչության 48,19 %–ը (անկախ ռասայից)։
Բնակչության տարիքային կազմը հետևյալն էր՝ 25,60 % - մինչև 18 տարեկան, 8,90 % - 18-24 տարեկան, 30,70 % - 25-44 տարեկան, 20,50 % - 45-64 տարեկան և 14,30 % - 65 և ավելի բարձր։ Շրջանի բնակչի միջին տարիքը 36 տարեկան է։ Յուրաքանչյուր 100 կնոջը բաժին է ընկնում 124,30 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 129,90 տղամարդ։
2010 թվականի դրությամբ բնակչության թիվը կազմում էր 13 833 մարդ։ Բնակչության խտությունը կազմում էր 6 մարդ/կմ²։
Բնակչության աճի դինամիկան ըստ տարեթվերի․


== Բնակավայրեր ==

Ակերլի
Քլոնդայկ (ոչ մունիցիպալ)
Լամիսա
Լոս Իբանես
Օ՛Դոնել
Պատրիցիա (ոչ մունիցիպալ)
Ուելչ (ոչ մունիցիպալ)


== Ծանոթագրություններ ==
Hold Me (երգ, Թոմ Օդել)

Անվան այլ կիրառումների համար տե՛ս՝ Hold Me (այլ կիրառումներ)«Hold me», բրիտանացի երաժիշտ և երգերի հեղինակ Թոմ Օդելի երկրորդ սինգլը իր ստուդիական Long Way Down (2013) ալբոմից։ Սինգլը Մեծ Բրիտանիայում թողարկվել է 2013 թվականի մարտի 29-ին։ UK Singles Chartում սինգլը զբաղեցրել է 44-րդ հորիզոնականը։


== Սինգլի տեսահոլովակ ==
Սինգլի տեսահոլովակն առաջին անգամ եթեր է դուրս եկել Յութուբ կայքում 2013 թվական-ի փետրվարի 11-ին։ Տեսահոլովակի տևողությունն է երեք րոպե և 27 վայրկյան։


== Երգացանկ ==


=== Digital Download ===
Hold Me - 3:09


== Վարկանշային աղյուսակ ==


=== Շաբաթական չարթ ===


== Թողարկման պատմություն ==


== Ծանոթագրություններ ==
Բրունո (այլ կիրառումներ)

Բրունո, կարող է վերաբերել՝

Բրունո - արական անուն
Բրունո - կոմունա Իտալիայի Պիեմոնտ մարզի Աստի գավառում
Օզյորնոե (ավան, Նեդրիգայլովի շրջան)

Անվան այլ կիրառումների համար տե՛ս՝ ՕզյորնոեՕզյորնոե (ուկրաիներեն՝ Озерне), ավան Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Օզյորնոե ավանում բնակվում էր 57 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Տաքսի 2

Տաքսի 2 (ֆր.՝ Taxi 2), ֆրանսիական ֆիլմ, որ իր մեջ միավորում է կինոկատակերգության, մարտաֆիլմի, արկածային ու դետեկտիվ ֆիլմի տարրեր։ Նկարահանվել է 2000 թվականին Լյուկ Բեսոնի սցենարով։


== Սցենար ==
Մարսել է ժամանում Ճապոնիայի պաշտպանության նախարարը, ով ուզում է ծանոթանալ Ֆրանսիայի հակաահաբեկչական ծրագրերին։ Ոստիկանությունը նրան է ներկայացնում Ֆրանսիայի՝ պաշտպանության տեսակետից ամենակատարյալ մեքենանա, որով նախարարին տանում են Մարսելի փողոցներով։ Մեքենայի վրա պարբերաբար պիտի հարձակվեն կեղծ ահաբեկիչներ։ Այս հանգամանքից էլ օգտվելով՝ ճապոնացիների ավազակախումբն առևանգում է նախարարին։ Դանիելն ու Էմիլյենը նորից ստիպված են լինում ամեն ինչ իրենց ձեռքը վերցնել ու փրկել ոչ միայն ճապոնացի նախարարին, այլև Պետրային։


== Դերերում ==
Սամի Նասերի - Դանիել Մորալես, տաքսու վարորդ
Ֆրեդերիկ Դիֆենտալ - Էմիլյեն Կուտան-Կորբադեկ, ոստիկանության տեսուչ
Մարիոն Քոտիար - Լիլի Բերտինո, Դանիելի հարսնացուն
Էմմա Սոբերգ - Պետրա, ոստիկանության կոմիսար
Ժան-Քրիստոֆ Բովե - գեներալ Էդմոնդ Բերտինո, հարավային ռազմական օկրուգի հրամանատար
Բեռնար Ֆարսի - կոմիսար Ժիբեր
Էդուար Մոնտուտ - Ալեն, Էմիլյենի գործընկերը


== Երաժշտություն ==
One Shot - Millenaire
One Shot - Danse Dessus
One Shot - Au Coin De Ma Rue
One Shot - Lettre Ouverte
One Shot - L'homme N'est Qu'un Apprenti
One Shot - A L Conquete
One Shot - Il Faudrait Que T'Arretes
One Shot - Ballade Pour un Traitre
One Shot - Mea Culpa
JaLane - Laissez-Moi
One Shot - Trop de Polemiques
One Shot - Truc d'MC
One Shot - Elles Dansent
One Shot - Nos Legendes
One Shot - Un Peu Moins de Mystere
One Shot - Dancefloor Furie (feat. Freeman)
Antique - Westoriental Trip


== Ֆիլմի պրեմիերան ըստ երկրների ==


=== 2000 թվական ===
 Ֆրանսիա - 25 մարտի (10 240 000 մարդ)
 Բելգիա - 29 մարտի (525 680 մարդ)
 Ճապոնիա- 12 օգոստոսի
 Գերմանիա - 31 օգոստոսի (296 033 մարդ)
 Շվեյցարիա - 31 օգոստոսի (գերմանալեզու շրջաններ)
 Հարավային Կորեա - 2 սեպտեմբերի
 Դանիա - 8 սեպտեմբերի (27 297 մարդ)
 Ֆինլանդիա - 27 սեպտեմբերի (Միջազգային կինոփառատոն Հելկսինկիում)
 Իսլանդիա - 29 սեպտեմբերի (8 885 մարդ)
 ԱՄՆ - 6 հոկտեմբերի
 Ֆինլանդիա - 6 հոկտեմբերի (4 278 մարդ)
 Նորվեգիա - 24 հոկտեմբերի (Միջազգային կինոփառատոն Բերգենում)
 Հոնկոնգ - 16 նոյեմբերի
 Իտալիա - 1 դեկտեմբերի (56 417 մարդ)
 Ռուսաստան - 7 դեկտեմբերի (575 173 մարդ)


=== 2001 թվական ===
 Նիդերլանդներ - 18 հունվարի (3 466 մարդ)
 Հունգարիա - 1 մարտի (438 793 մարդ)
 Թուրքիա - 2 մարտի (118 082 մարդ)
 Ավստրալիա - 26 մարտի (Ֆրանսիական կինոփառատոն)
 Իսլանդիա - 27 ապրիլի (188 220 մարդ)
 Չեխիա - 31 մայիսի (48 489 մարդ)
 Մեծ Բրիտանիա - 29 հունիսի (3 744 մարդ)
 Քուվեյթ - 29 օգոստոսի
 Լեհաստան - 7 սեպտեմբերի (143 382 մարդ)
 Մեքսիկա - 14 դեկտեմբերի


=== 2002 թվական ===
 Իսրայել - 14 մարտի
 Կոլումբիա - 5 ապրիլի


=== 2003 թվական ===
 Հունաստան - 25 հուլիսի (22 247 մարդ)


=== 2005 թվական ===
 Ինդոնեզիա - 8 մարտի


== Ծանոթագրություններ ==


== Արտաքին հղումներ ==
Ֆիլմը Internet Movie Database կայքում
Դանիել Կալիջուրի

Դանիել Կալիջուրի (գերմ.՝ Daniel Caligiuri, հունվարի 15, 1988(1988-01-15), Ֆիլինգեն-Շվենինգեն), գերմանացի կիսապաշտպան, ով հանդես է գալիս գերմանական «Վոլֆսբուրգում»։ Ֆուտբոլիստ Մարկո Կալիջուրիի կրտսեր եղբայրն է։


== Ակումբային կարիերա ==


=== «Ֆրայբուրգ» ===
Իր առաջին պրոֆեսիոնալ պայմանագիրը կնքել է գերմանական «Ֆրայբուրգի» հետ, 2007 թվականին։ Բունդեսլիգայում իր դեբյուտը Դանիելը նշել է 2009 թվականի նոյեմբերի 7-ին՝ «Բոխումա» ֆուտբոլային ակումբի դեմ խաղում։ Բունդեսլիգայում իր առաջին գոլը խփել է 2012 թվականի փետրվարի 10-ին՝ «Վոլֆսբուրգի» դեմ խաղում։


=== «Վոլֆսբուրգ» ===
2013/2014 մրցաշրջանում Կալիջուրին տեղափոխվել է «Վոլֆսբուրգ»։


== Ծանոթագրություններ ==


== Արտաքին հղումներ ==
Պրոֆիլը «Վոլֆսբուրգի» պաշտոնական կայքը Archived 2015-12-12 at the Wayback Machine.
Աբրերա

Աբրերա  (իսպ.՝ Abrera), մունիցիպալիտետ և քաղաք Իսպանիայում։ Մտնում է Բարսելոնա պրոնվիցիայի մեջ։ Մունիցիպալիտետը գտնվում է Բաշ Լոբրեգատ շրջանում։ Բնակչությունը կազմում է 11469 մարդ 2010 թվականի մարդահամարի տվյալների համաձայն, իսկ տարածքը կազմում է 19,9 կմ²։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
Vídeos d'Abrera Archived 2009-02-01 at the Wayback Machine.
Informació de la Generalitat de Catalunya Archived 2007-03-10 at the Wayback Machine.
Informació de l'Institut d'Estadística de Catalunya
Informació de la diputació de Barcelona
Patrimoni històricoartístic d'Abrera
Ամորֆա թփային

Ամորֆա թփային (լատ.՝ Amórpha fruticósa), բակլազգիների ընտանիքի թիթեռածաղկավորների ենթաընտանիքի բույս։ Տերևաթափ բույս է՝ մինչև 6 մ բարձրությամբ, դեպի վեր ուղղված բազմաթիվ ճիպոտանման ճյուղերով։ Դրանք սկզբում ծածկված են լինում աղվամազով, որից ազատվում են հետագայում։ Ճյուղերը մոխրադարչնագույն են։ Ջերմասեր ու լուսասեր բույս է։ Կարող է հարմարվել ցանկացած հողի մեջ։ Բավականին չորադիմացկուն է։ Օգտագործվում է թեք լանջերի անտառապատման համար։ Աճում է այնպիսի պայմաններում, որում այլ բույսեր կարող են ոչնչանալ։
Բույսի պտուղները պարունակում են ամորֆին գլյուկոզ (ռուս.՝  гликозид ), վատ է լուծվում սառը ջրում։ Ամորֆինն ունի հանգստացնող հատկություն։


== Տարածում ==
Բնական պայմաններում աճում է Հյուսիսային Ամերիկայում՝ Հյուսիսային Կարոլինա, Ինդիանա, Այովա, Միսսուրի, Կանզաս, Նեբրասկա։
Թփային ամորֆա բույսն աճում է Կանադայի արևմտյան մասը։ Ընդհանուր առմամբ ընդգրկում է ողջ ԱՄՆ-ի տարածքը, Մեքսիկայի հյուսիսային շրջանները։ Ժամանակի ընթացքում ադապտացվել է Եվրոպայի և Ասիայի կլիմային և պայմաններին։
Հայաստան ներմուծվել է 20-րդ դարի 30-ական թվականներին։ Լայնորեն տարածում է գտել Հայաստանի ցածրադիր վայրերում, տաք գոտու արհեստական անտառներում։


== Կենսաբանական նկարագիր ==
Միջինում 1-2 մ բարձրությամբ թուփ է։ Տերևները բարդ փետրաձև են, մինչև 30 սմ երկարությամբ։ Կազմված են 11-25 տերևիկներից, որոնք նեղ կամ լայն էլիպսաձև են։ Տերևներն ունեն 1,5-4 սմ երկարություն և 0,6-1,8 սմ լայնություն։ Վերին հատվածում վառ կանաչ են, իսկ ներքևի մասում՝ բաց կանաչավուն։ Կեղևը մուգ մոխրագույն է կամ դարչնագույն։ Կոթունները կարճ են։ Ծաղիկները ծիրանակապտավուն են։ Ծաղիկները հավաքված են 7-15 սմ երկարությամբ հուրաններում։ Բույսի ունդերն ունեն 0,8-0,9 սմ երկարություն, որոնցից յուրաքանչյուրում գտնվում է մեկական սերմ։ Արմատային առատ մացառներ է տալիս։
Բույսը ծաղկում է մայիսից հունիս ամիսների ընթացքում։ Ծաղկումը տևում է 25 օր։ Պտուղները հասունանում են սեպտեմբեր ամսին։


== Դասակարգում ==


== Հոմանիշներ ==
Amorpha angustifolia F.E.Boynton
Amorpha arizonica Rydb.
Amorpha bushii Rydb.
Amorpha croceolanata Watson
Amorpha curtissii Rydb.
Amorpha dewinkeleri Small
Amorpha emarginata Sweet
Amorpha emarginata Eastw
Amorpha fragrans Sweet
Amorpha humilis Tausch
Amorpha occidentalis Abrams
Amorpha pendula Carriere
Amorpha tennesseensis Kunze
Amorpha virgata Small


== Պատկերասրահ ==

		
		
		


== Ծանոթագրություններ ==


== Գրականություն ==
Мазнев Н. И. - Энциклопедия лекарственных растений, 3-е издание, 2004, 496 страницы
Լ.Վ.Հարությունյան - «Քո շրջապատի թփերը»


== Արտաքին հղումներ ==
Jepson Manual Treatment
USDA Plants Profile
GRIN Species Profile Archived 2008-09-16 at the Wayback Machine.
Photo gallery
Amorpha fruticosa L. Medicinal Plant Images Database (School of Chinese Medicine, Hong Kong Baptist University)
Սգո ծառ

Սգո ծառ, 2004 թվականի սեպտեմբերի 1-ին Բեսլանում (Հյուսիսային Օսեթիա) տեղի ունեցած ահաբեկչության զոհերին նվիրված հուշարձան։ Դեպքի հետևանքով ահաբեկիչների կողմից ձերբակալված 333 մարդ զոհվել է, նրանցից 186-ը երեխաներ են։ Հուշարձանը հիմնադրվել է 2005 թվականի օգոստոսին քաղաքի հուշահամալիրում։ Բրոնզե կոմպոզիցիան ծառի արբանյակ է, որը կազմված է չորս կին գործիչների կողմից։ Ծառի պսակը ձևավորվում է կանանց ձեռքերով, որոնք պահում են հրեշտակները, խորհրդանշելով կորցրած երեխաներին։ Հուշարձանի բարձրությունը մոտ 9 մետր է։


=== Բացում ===
Բացման հանդիսավոր արարողությանը ներկա են եղել զոհվածների հարազատները, քաղաքի բնակիչները և այլ մարդիկ։ Բացումից հետո դեպի հուշարձան բաց են թողնվել խաղաղություն խորհրդանշող աղավնիները։


== Սգո արարողություն ==
Ահաբեկչության տարելիցի օրը հուշարձանի մոտ տեղի է ունենում հուղարկավորության արարողություն։ Բացի այդ, արարողությանը մասնակցում են երկրի ղեկավարությունը, օրինակ 2009 թվականի օգոստոսին ՌԴ-ի վարչապետ Դմիտրի Մեդվեդևը հարգանքի տուրք մատուցեց ահաբեկչության զոհերին` հուշարձանի վրա ծաղկեպսակ դնելով։


== Ծանոթագրություններ ==


== Արտաքին հղումներ ==
Բեսլանի երեխաները, որոնք հրեշտակ են դարձել
Տերնովոե (գյուղ, Լոխովիցայի շրջան)

Անվան այլ կիրառումների համար տե՛ս՝ ՏերնովոեՏերնովոե (ուկրաիներեն՝ Тернове), գյուղ Ուկրաինայի Պոլտավայի մարզի Լոխովիցայի շրջանում։


== Աշխարհագրական դիրք ==
Տերնովոե գյուղը գտնվում է Բոդակվա գետի ձախ ափին՝ նրա Բույլով Յար վտակների միախառնման վայրում, հոսանքին հակառակ՝ 0,5 կմ հեռավորության վրա, իսկ հակառակ ափին՝ Նիժնյայա Բուդակովկա գյուղն է։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հայկական ուսումնասիրությունների ընկերակցություն

Հայկական ուսումնասիրությունների ընկերակցություն (Society for Armenian Studies, SAS), հիմնվել է 1974 թվականին՝ Կալիֆոռնիայի, Կոլումբիաթվականյի, Հարվարդի համալսարանների մի խումբ գիտնականների կողմից՝ պրոֆեսոր Ռ. Հովհաննիսյանի նախաձեռնությամբ։ Ներկայումս Դիրբոռթվականնի Միչիգանի համալսարանից տեղափոխվել է Ֆրեզնոյի Կւպիֆոռթվականնիայի համալսարան։ Նախագահ՝ դոկտոր Բ. ՏերթվականՄկրտչյան։ Ընկերակցությանն անդամակցում են 221 գիտնականներ և ուսանողներ։ Նպատակն է խթանելհայոց պատմության, մշակույթի, գրականության, ընկերային, քաղաքական հարցերի տարածմանը։ Հովանավորում է հայկական ուսումնասիրությունների վերաբերյալ սիմպոզիումներ, գիտաժողովներ։ Հրատարակում է “SAS Newsletter” (տարին 2 անգամ՝ ընկերակցության գործունեության մասին), “Annual Bibliography of Articles in Armenian Studies” (1979 թվականից, տպագրել է տարբեր լեզուներով նյութեր), “Occasional Papers” (1981 թվականից, տպագրում է հոդվածներ, դասախոսութվականթյուններ), “Journal of the Society for Armenian Studies” (1984 թվականից, տպագրում է գիտական հալվածներ, գրախոսականներ), “Reprint Series” (1986 թվականից, վերատպում է գիտական կարևոր հալվածներ, փաստաթղթեր), “Roster of Membership” (տպագրում է տեղեկություններ իր անդամների գիտական կենսագրություններից)։
Բոնդ շրջան (Իլինոյս)

Բոնդ շրջան (անգլ.՝ Bond County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 984 կմ² է, բնակչությունը՝ 17.768 մարդ (2010 թ. տվյալներով)։ Շրջկենտրոնն է Գրինվիլ բնակավայրը։ Կազմավորվել է 1817 թ.։
Գորդոն Սոյերի անվան մրցանակ

Գորդոն Սոյերի անվան մրցանակ (անգլ.՝ Gordon E. Sawyer Award), 1981 թվականից «Կինոարվեստի և գիտության ակադեմիա»-ի կողմից շնորհվող գիտատեխնիկական նվաճումների համար հատուկ մրցանակ։ Մրցանակը հանձնվում է ինժեներ-նորարարներին, որոնք իրենց տեխնոլոգիական մտահղացումներով, նորարարություններով և կինոտեխնիկայի կատարելագործմամբ մեծ ներդրում են ունենում համաշխարհային կինոարտադրության մեջ։
Մրցանակը անվանվել է հայտնի ձայնային ռեժիսոր, «Օսկարի» եռակի մրցանակակիր և Սամուել Գոլդվինի կինոընկերության ձայնագրման ստուդիայի ղեկավար Գորդոն Սոյերի պատվին։ Մրցանակը սկսել է հանձնվել 1981 թվականից՝ Սոյերի մահվանից մեկ տարի անց։
Մրցանակն իրենից ներկայացնում է «Օսկարի» արձանիկ, որի վրա փորագրված են անվանակարգի և մրցանակակրի անունները։
Գորդոն Սոյերի անվան մրցանակը հանձնվում է այլ գիտատեխնիկական նվաճումների համար մրցանակների հետ համատեղ։ Այդ մրցանակաբաշխությունը կայանում է «Օսկարի» շնորհման հիմնական մրցանակաբաշխությունից մի քանի օր առաջ։


== Մրցանակակիրների ցանկ ==


== Ծանոթագրություններ ==


== Արտաքին հղումներ ==
Գորդոն Սոյերի անվան մրցանակը կինոակադեմիայի պաշտոնական կայքում(անգլ.)
Բոլոր թեկնածուների և մրցանակակիրների տվյալներ(անգլ.)
Էթենշտատ

Էթենշտատ  (գերմ.՝ Ettenstatt), քաղաք Գերմանիայի Բավարիա երկրամասում։
Ենթարկվում է Միջին Ֆրանկոնիա վարչական շրջանին։ Գտնվում է Վայսենբուրգ Գունցենհաուզեն շրջանի կազմում։ Բնակչությունը կազմում է 830 մարդ (ըստ 2010 թվականի դեկտեմբերի 31-ի)։ Տարածքը կազմում է 15,84 կմ²։ Պաշտոնական կոդ՝ 09 5 77 127։
Կոմունան բաժանված է 10 գյուղական համայնքի։


== Ծանոթագրություններ ==


== Արտաքին հղումներ ==
Պաշտոնական էջ
Կաինչակ

Կաինչակ (ռուս.՝ Каинчак, բաշկիրերեն՝ Ҡайынсыҡ), գյուղ Ռուսաստանի, Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արիա Շահգասեմի

Արիա Շահգասեմի (անգլ.՝ Aria Shaghasemi, հոկտեմբերի 7, 1996(1996-10-07), Մինեապոլիս, Մինեսոտա, ԱՄՆ), ամերիկացի դերասան, երաժիշտ և երգիչ։ Հայտնի է դարձել 2018 թվականին «Առաջնածինները» հեռուստասերիալի 5-րդ եթերաշրջանում և սփին օֆում՝ «Ժառանգություն» հեռուստասերիալում կատարած Լենդոն Կիրբիի դերի շնորհիվ։


== Կենասագրություն ==
Ծնվել է Մինեսոտա նահանգում։ Ծնողներն ԱՄՆ են ներգաղթել Իրանի Իսլամական Հանրապետությունից՝ մինչև նրա ծնվելը։
Ավագ դպրոցն ավարտելուց հետո ընդունվել է Հարավային Օրեգոնի համալսարանի թատերական բաժինը, հետո ընդունվել է Նյու Յորքի Նեյբորհուդ դրամատիկ թատերական դպրոց։ Ուսանողական տարիներին աշխատել է որպես բարմեն Նյու Յորքի մի շարք ռեստորաններում։ Աշխատել է որպես պրոդյուսերի օգնական 2015 թվականի «Վակադեմիա» ֆիլմում։


== Կարիերա ==
Իր առաջնաելույթը կատարել է 2015 թվականին՝ 19 տարեկան հասակում «Հիշեք ամեն ինչ» հեռուսատասերիալում։ Հաջորդ տարում նկարահանվել է «Կարգ ու կանոն» հեռուստասերիալում։
Մեկ տարի անց կատարել է Լենդոն Կիրբիի դերը «Առաջնածինները» հեռուստասերիալի 5-րդ և ավարտական եթերաշրջանում։ 2018 թվականին կրկնել է դերը «Ժառանգություն» հեռուստասերիալում, որը հանդիսանում է «Առաջնածինները» և «Վամպիրի օրագրերը» հեռուստասերիալների սփին օֆը։


== Ֆիլմագրություն ==


=== Ֆիլմեր ===


=== Հեռուստասերիալ ===


== Ծանոթագրություններ ==
Երևանի էստրադային և ջազային արվեստի պետական քոլեջ

Երևանի էստրադային և ջազային արվեստի պետական քոլեջ, նախնական, միջին մասնագիտական երաժշտական ուսումնական հաստատություն Երևանում։


== Պատմություն ==
1979 թվականին Երևանում ստեղծվել է «Հայ համերգ» կազմակերպության «Էստրադային ստուդիա», որը 1992 թվականին վերանվանվել է «Էստրադային և ջազային արվեստի քոլեջ», 1996 թվականին` «Էստրադային և ջազային արվեստի պետական քոլեջ», 2004 թվականին ՀՀ կառավարության որոշմամբ` «Երևանի էստրադային և ջազային արվեստի պետական քոլեջ» ՊՈԱԿ։
Քոլեջի նպատակն է ժամանակակից երաժշտարվեստի ոլորտում որակյալ մասնագետների պատրաստումը։ Քոլեջը համագործակցում է Երևանի թատրոնի և կինոյի պետական ինստիտուտի, Երևանի Կոմիտասի անվան պետական կոնսերվատորիայի, Երևանի Խաչատուր Աբովյանի անվան հայկական պետական մանկավարժական համալսարանի հետ։ Քոլեջի բարձր առաջադիմություն ունեցող ուսանողները ուսումը կարող են շարունակել նշված բուհերի 2-րդ կամ 3-րդ կուրսերում։
Քոլեջի հիմնադիր, ջազմեն, ՀՀ արվեստի վաստակավոր գործիչ Ակսել Բակունցի ծննդյան 70-ամյա տարելիցին քոլեջում տեղադրվել է նրա կիսանդրին (քանդակագործ Դավիթ Բեջանյան, կիսանդրին ստեղծվել է Բակունցի 60-ամյակի առիթով)։


== Դասավանդող անձնակազմ ==
Տարբեր տարիների ուսումնական հաստատությունում դասավանդել և դասավանդում են`


== Շրջանավարտներ ==


== Ծանոթագրություններ ==


== Արտաքին հղումներ ==
«ԵՐԵՎԱՆԻ ԷՍՏՐԱԴԱՅԻՆ ԵՎ ՋԱԶԱՅԻՆ ԱՐՎԵՍՏԻ ՊԵՏԱԿԱՆ ՔՈԼԵՋ»
Ինտերնետ-սրճարան

Ինտերնետ-սրճարանը (անգլ.՝ Internet café) հրապարակական հիմնարկ է, որը ինտերնետի մուտք է տրամադրում։ Ըստ սովորության ինտերնետ-սրճարանում կարելի է թեթև ուտել, սուրճ խմել (կամ այլ ըմպելիքներ) և զրուցել։
Երկու 16 բիթանոց համակարգիչ՝ կապված online սպասարկման ցանցերին հեռախոսագծերի միջոցով։ Սրճարաններում անցկացվում էին օֆլայն հանդիպումներ, որոնք ծառայում էին որպես առցանց և օֆլայն գործունեությունը կապող վայր է։ 1991 թվականի հուլիսին Սան Ֆրանցիսկոյում (ԱՄՆ) բացվեց    SFnet  Caffe house Network_ը Ուեյն Գրեգորիի կողմից։ Գրեգորին մետաղադրամով աշխատող համակարգչային տերմինալներ է տեղադրել Սան Ֆրանցիսկոյի ծովածոցի սրճարաններում։ Ինտերնետ սրճարանը ընդհանուր առմամբ առաջարկում է նաև ըմպելիքներ կամ այլ ծառայություններ, ինչպիսիք են հեռախոսի վերանորոգումը։ Ինտերնետ սրճարանը հաճախ հյուրընկալվում են խանութում։ Բացի ճանապարհորդներից, շատ զարգացող երկրներում ինտերնետ սրճարանները քաղաքացիների համար ինտերնետ  հասանելիության հիմնական ձևերնեն, քանի որ ընդհանուր հասանելիության մոդելն ավելի մատչելի է, քան սարքավորումների և ծրագրային ապահովման  անձնական սեփականությունը։ Մարտի 12ից 13ը հանգստյան օրերին ICAի թատրոնում Պոպը գործարկեց ինտերնետ սրճարան, որը բաղկացած է բազմաթիվ  Apple MAC համակարգիչներից՝ սրճարանային ոճի սեղանների վրա հասանելի ծառայությունների ցանկով։ 1994թվականի հունիսին Տորոնտոյում բացվեց The Binary Caffe Կանադայի առաջին ինտերնետ սրճարանը։ Առաջին հանրային, առևտրային ամերիկյան ինտերնետ սրճարանը ստեղծվել և բացվել է Ջեֆ Անդերսոնի և Ալան Վայնկրեցի կողմից։ Արդեն օգոստոսին Տեխաս  նահանգի Դալլաս քաղաքի ինֆորմատում է ստեղծվում ինտերնետ սրճարան և կոչվում է  The HighTech Cafee։ Նրանց համար, ովքեր ճանապարհորդում են Հյուսիսային Ամերիկայում, բեռնատարների շատ կանգառներում կան ինտերնետ կրպակներ, որոնց համար սովորական վճարը կազմում է 20 ցենտ/ րոպե։
Որոշ հիմնարկներում ինտերնետի մուտքը մտնում է մուտքի տոմսի մեջ։ Նրանցից կարելի է օգտագործել տանը ինտերնետային կապ չունենալու, օտար քաղաքում գտնվելու, ինչպես նաև այլ պարագաներում։
Մասնագիտական որակավորում

Մասնագիտական որակավորում, տեսական և գործնական ուսուցման արտադրական փորձի կուտակման, կամ պարզապես՝ սերտիֆիկացման կամ որակավորման շնորհիվ ձեռք բերված գիտելիքների ու հմտությունների միագումար։ Անհրաժեշտ է տվյալ մասնագիտության գծով այս կամ այն աշխատանքի որակյալ կատարումն ապահովելու համար։ Աշխատուժի որակավորման կոնկրետ պահանջները որոշվում են տեխնիկայի և արտադրության տեխնոլոգիայի զարգացման մակարդակով։ Որքան կատարելագործված լինեն արտադրության տեխնիկան ու տեխնոլոգիան, այնքան խոր պետք է լինեն աշխատավորների տեսական ու գործնական գիտելիքները։ Արտադրության առաջատար ճյուղերում աշխատողների որակավորումը պետք է բարձր լինի տեխնիկայի զարգացման առկա մակարդակից, որպեսզի ապահովվի տեխնիկական առաջադիմությունը։
Հոռոմ

Հոռոմ,
գյուղ Հայաստանի Հանրապետության Շիրակի մարզի Արթիկի տարածաշրջանու, մարզկենտրոնից 19 կմ հարավ, Մանթաշ գետի ափերին։ Գտնվում է Երևան-Գյումրի ավտոմայրուղուց 2 կմ հեռավորության վրա, շրջապատված է արգավանդ հանդամասերով։
Տները տուֆակերտ են, թեք տանիքով ու հարմարավետ։ Խմելու ջուրը բերված է մոտ 20 կմ հեռավորությունից։

		


== Կլիմա ==
Կլիման ցուրտ է։ Գյուղում կան դեկորատիվ ու մրգատու ծառեր։


== Բնակչություն ==
Ըստ ՀՀ 2011 թ. մարդահամարի արդյունքների` Հոռոմի մշտական բնակչությունը կազմել է 2032, առկա բնակչությունը` 1710 մարդ։ 1831 թվականից ի վեր գյուղի բնակիչները հայեր են, որոնց նախնիների մասը 1829-1830 թվականներին գաղթել են Կարսից և Արևմտյան Հայաստանի տարբեր շրջաններից։
Հոռոմի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է հացահատիկի, շաքարի ճակնդեղի, կերային կուլտուրաների մշակությամբ, մեղվաբուծությամբ, անասնապահությամբ։


== Օգտակար հանածոներ ==
Ունի բազալտի պաշարներ։


== Պատմամշակութային կառույցներ ==
Հոռոմում՝ բլուրների վրա, գտնվում է «Արծնաբերդ» Կիկլոպյան ամրոցը (տեղացիների կոչմամբ՝ Ղալաչի), բարձունքների և լեռնալանջերի վրա նշմարվում են բնակարանների հետքեր։ Այստեղ պեղումներ են կատարել Թորոս Թորամանյանը (1914 թ.- ին), Բ. Պիստրովսկին, Ա. Աջյանը, Լ. Գյուզալյանը (1930 թ.-ին)։ Հոռոմում և շրջակայքում կան հին գերեզմաններ, դամբարաններ։
Հոռոմն ունի սուրբ Հռիփսիմե (1861) և սուրբ Աստվածածին (1868 թ.) եկեղեցիներ, XII-XIII դդ. «Թուխ Մանուկ» մատուռ։

		
		
		
		
		
		
		
		
		
		
		


== Հասարակական կառույցներ ==
Ունի միջնակարգ դպրոց (իբրև տարրական դպրոց բացվել է 1868 թ.- ին), մշակույթի տուն, մանկապարտեզ և հիվանդանոց։
2016 թվականին համայնքում ստեղծվել է մարզահրապարակ՝ խրախուսելու համայնքի առողջ ապրելակերպը։


== Հայտնի Հոռոմեցիներ ==
Այստեղ է ծնվել Սովետական Միության հերոս, փոխգնդապետ Վ. Օգանեսովը (Հովհաննիսյան), Սովետական Միության հերոս, երկաթուղային Թ. Պողոսյանյ, բանասիրական գիտություննորի դոկտոր Գ. Վ. Աբգարյանը (1920)։ Ինչպես նաև՝

Գևորգ Գասպարյանը
Էդուարդ Մնոյանը
Էդուարդ Հարոյանը
Տիգրան Պողոսյան
Թորգոմ Պողոսյան
Արտակ Բիշարյան
Արթուր Դավթյան


== Ավանդություն ==
Գոյություն ունի անվանման ծագման երկու ավանդություն․

Անիի թագավորի Հռիփսիմե անունով աղջիկը ժամանակին եկել է այստեղ ամառանոց։ Ղալաչի լեռան վրա նա հիմնել է մի փոքրիկ ամրոց։ Այդ աղջկա անունով գյուղը կոչվել է Հոռոմ՝ Հռիփսիմե։
Պարսկաստանում ապրող մի հռոմեացի ժամանակին եկել է այստեղ, գյուղ հիմնել, որը նրա անունով կոչվել է Հոռոմ։


== Տես նաև ==
Հոռոմի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==


== Արտաքին հղումներ ==
Հոռոմ գյուղի մասին Armeniapedia.org կայքում
Շայա Կոզլովսկի

Շայա Կոզլովսկի, (լեհ.՝ Szaja Kozłowski, 1910, Լոձ, Piotrków Governorate, Warsaw general-governorate, Ռուսական կայսրություն - 1943, Լոձ, Litzmannstadt District, Reichsgau Wartheland, Նացիստական Գերմանիա), հայտնի լեհ շախմատային էտյուդիստ և շախմատային կոմպոզիտոր, լեհական շախմատային էդյուդների հիմնադիր, մահացել է Լոձում՝  Լոձի գետտոյի  նացիստական օկուպացիայի ժամանակ։
Շայայի կենսագրական տվյալներից շատ քիչ բան է հայտնի, առաջին անգամ նրա էտյուդները հայտնվել են 1930 թվականին, որոնք թվով մոտ երեսունն են։
Շախմատի մրցույթներ այդ տարիներին Լեհաստանում չեն անցկացվել, այդ պատճառով Կոզլովսկին իր էտյուդները հրապարակել է «Głos Poranny», «Świat szachowy» և այլ թերթերում։ Նրա էտուդերից տասներկուսը լույս է տեսել տեղի շախմատային ակումբի 1938 թվականի հոբելյանական հավաքածուում, սակայն պատերազմից հետո տեսաբանները ավելի հին թերթերում հայտնաբերել են Կոզլովսկու էտյուդներից։ 1938 թվականի մարտին Կոզլովսկին մասնակցել է Լոձի առաջնությանը։


== Հայտնի էտյուդներ ==


== Ծանոթագրություններ ==


== Գրականություն ==
Бондаренко Ф. С. Триумф советского шахматного этюда. Киев: Здоров’я, 1984, стр. 101—102.
Литманович, Владислав, Гижицкий, Ежи, «Шахматы от А до Я», tom I, Warszawa 1986, str. 471—472.


== Արտաքին հղումներ ==
«Liburkin, Kozlowski memorial composing tourneys» (անգլերեն)։ Chess News։ Վերցված է 2015-7-27
Աստերոիդների ցանկ (185801-185900)

Աստերոիդների ցանկ (185701-185800)  • Աստերոիդների ցանկ  • Աստերոիդների ցանկ (185901-186000)
 Աստերոիդների ցանկ (185701-185800)  • Աստերոիդների ցանկ  • Աստերոիդների ցանկ (185901-186000)
(7471) 1991 YD

(7471) 1991 YD, աստերոիդ աստերոիդների հիմնական գոտում։ Հայտնաբերվել է 1991 թվականի դեկտեմբերի 28-ին Նոբուհիրո Կավասատոյի կողմից Ուենոհարայում։
Միջին հեռավորությունը Արեգակից կազմում է 2,464871 ա. մ., առավելագույնը մոտենում է 2,0795 ա. մ. հեռավորության վրա և հեռանում 2,8503 ա. մ.։ Արեգակի շուրջ մեկ ամբողջական պտույտ է կատարում 1413,48 երկրային օրվա ընթացքում, իր ուղեծրով շարժվելով միջինում 0,25469 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,35° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7471) 1991 YD աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սարի-Այգիր

Սարի-Այգիր (ռուս.՝ Сары-Айгыр, բաշկիրերեն՝ Һары Айғыр), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժերվինյո

Ժերվե Լոմբե Յաո Կուասի (ֆր.՝ Gervais Lombe Yao Kouassi), առավել հայտնի է Ժերվինյո (ֆր.՝ Gervinho անունով, մայիսի 27, 1987(1987-05-27), Anyama, Abidjan Department, Կոտ դ'Իվուար), իվուարցի ֆուտբոլիստ, Ռոմա ֆուտբոլային ակումբի և Կոտ դ'Իվուարի ազգային հավաքականի հարձակվող։


== Կարիերա ==


=== Ակումբային ===


=== Ազգային ===


== Նվաճումներ ==
 Լիլլ

Ֆրանսիայի չեմպիոն՝ 2010/11
Ֆրանսիայի գավաթակիր՝ 2011


== Արտաքին հղումներ ==
Профиль на официальном сайте «Лилля» (ֆր.)
Ժերվինյոյի պրոֆիլը (ռուս.)
Պուի է Նուիզման

Պուի է Նուիզման (ֆր.՝ Puits-et-Nuisement), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 198 մարդ, բնակչության խտությունը` 16.24 մարդ/կմ²։ Բնակավայրը զբաղեցնում է 12.19 կմ² տարածք։


== Աշխարհագրություն ==
Գտնվում է Փարիզ քաղաքից 175 կմ հարավ-արևելք, Շալոն ան Շամպայն քաղաքից` 85 կմ հարավ, Տրուա քաղաքից` 33 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 131 աշխատունակ (15-64 տարեկան)  բնակիչ, որոնցից ակտիվ էին 99-ը, իսկ ոչ ակտիվները` 32։ Ակտիվության ցուցանիշը կազմում է 75,6 %։ 99 աշխատունակ մարդկանցից աշխատել է 94 անձ (50 տղամարդ և 44 կին)։ Գործազուրկ են եղել 5 անձ (1 տղամարդ և 4 կին)։ 32 անաշխատունակներից 6-ը եղել են աշակերտներ կամ ուսանողներ, 18-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պիցիգետոնե

Պիցիգետոնե (իտալերեն՝ Pizzighettone), կոմունա Իտալիայում, գտնվում է Լոմբարդիա մարզի Կրեմոնա գավառում։
Բնակչությունը կազմում է 6845 մարդ, խտությունը կազմում է 211 մարդ/կմ²։ Տարածքը գրավում է 32 կմ²։ Էլեկտրոնային փոստ՝ 26010, հեռախոսային կոդ՝ 0372։
Կոմունայի հովանավորն է սուրբ Վասիան Լադվինսկին։ Տոնը նշվում է ամեն տարի հունվարի 19-ին։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Ֆաթիմյաններ

Ֆաթիմյաններ (արաբ․՝ الفاطميون‎‎) Ֆաթիմայի անվանումից, արաբական խալիֆաների դինաստիա 909-ից 1171 թվականին։
Իշխել են Հյուսիսային Աֆրիկայում, Արաբական թերակղզում, Ասորիքում։ Հիմնադիրը Ուբայդալլահն էր (իսմաիլական Ֆաթիմյան տոհմից, որի ծագումը կապվում էր Մուհամմեդ մարգարեի դուստր Ֆաթիմայի հետ)։


== Ներկայացուցիչներ ==
Ֆաթիմյանների ներկայացուցիչներն էին՝

Ուբայդալլահ (909 - 934),
Կասիմ (934 - 946),
Մանսուր (946 - 953),
Մուիզզ (953 - 975),
Ազիզ (975 - 996),
Հաքիմ (996 - 1021),
Զահիր (1021 - 1036),
Մուսթանսիր (1036 - 1094),
Մուստալի (1094 - 1101),
Ամիր (1101-1130),
Հաֆիզ (1130-1149),
Զաֆիր (1149-1154),
Ֆայիգ (1154-1160),
Ադիդ (1160-1171)։


== Գրականություն ==
Семёнова Л. А., Из истории фатимидского Египта. Очерки и материалы, М., 1974;
Hitti Ph., History of the Arabs, 8 ed., L., 1964
Ավիահորիզոն

Ավիահորիզոն, ավիացիոն սարք, որը չափում է ինքնաթիռի լայնական ու երկայնական թեքումները և ցույց տալիս նրա դիրքը իրական հորիզոնի նկատմամբ։


== Հիմնական մասեր ==
Ավիահորիզոնի հիմնական մասերն են գիրոսկոպը և ճշտման ճոճանակային համակարգը, որը ինքնաթիռի բոլոր մանևրների ժամանակ տարածության մեջ անփոփոխ է պահում գիրոսկոպի սռնու ուղղաձիգ դիրքը։
Դիտելով սարքի ցուցնակի վրա պատկերված ինքնաթիռի ուրվագծի դիրքը արհեստական հորիզոնի սլաքի համեմատ՝ օդաչուն որոշում է ինքնաթիռի դիրքը իրական հորիզոնի նկատմամբ։


== Կիրառում ==
Ավիահորիզոնը կիրառվում է այնպիսի թռիչքների ժամանակ, երբ կողմնորոշիչը չի երևում։


== Գրականություն ==
Fabeck, Wolf von: Kreiselgeräte. Vogel Verlag Würzburg 1980, ISBN 3-8023-0612-0
Bachmann, P.: Flugzeug-Instrumente. Motorbuch Verlag, Stuttgart 1992
Dogan, Peter: Instrument Flight Training Manual. 1999, ISBN 0-916413-12-8
Jeppesen Sanderson: Privat Pilot Manual. 2001, ISBN 0-88487-238-6
Kühr, Wolfgang: Der Privatflugzeugführer. Technik II, Band 3 1981, ISBN 3-921270-09-X
Machados, Rod: Instrument Pilot´s Survival Manual. 1998, ISBN 0-9631229-0-8
US Department of Transportation, Federal Aviation Administration: Instrument Flying Handbook. AC61-27C, 1999


== Արտաքին հղումներ ==
Ավիահորիզոններ և հիդրոսկոպիկ համակարգեր Archived 2012-06-17 at the Wayback Machine.
Ավիացիոն սարքեր Archived 2010-07-04 at the Wayback Machine.
Թիմարի գավառակ

Թիմար, գավառակ Արևմտյան Հայաստանում, Վանի վիլայեթի Թիմարի գավառում։ Կենտրոնը Ջանիկ գյուղն էր։


== Անվան ստուգաբանություն ==
XVI դարում թուրքական տիրապետության տակ ընկնելուց հետո Գնունիքը և Ամյուկը դարձել են Վանի փաշայի թիմարը (հողատիրույթը), որտեղից առաջացել է գավառի Թիմար անվանումը։


== Աշխարհագրություն ==
Արևմուտքում՝ լճափի երկայնքով, ձգվում էր կաղնու անտառներով ծածկված Էրերինի լեռնաշղթան` Ս. Սահակ (Խաչգլուխ կամ էրերին, 2250 մ) լեռնագագաթով, իսկ հյուսիսում` Խանագահի լեռները։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
962

962 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 962 թվականն է, 
X դարի 62-րդ տարին։


== Դեպքեր ==
Դեկտեմբերին Բյուզանդական բանակը գրավեց և թալանեց Հալեպը Նիկեփորոս Փոկասի գլխավորությամբ։


== Ծնունդներ ==


== Մահեր ==
Վալյալա (այլ կիրառումներ)

Վալյալա, կարող է վերաբերել՝

Վալյալա - գյուղական ավան Էստոնիայի Սաարեմաա նահանգի Վալյալա շրջանում
Վալյալա - շրջան Էստոնիայի Սաարեմաա նահանգում
Սերգեյ Ղազարյան (տնտեսագետ)

Անվան այլ կիրառումների համար տե՛ս՝ Սերգեյ Ղազարյան (այլ կիրառումներ)Սերգեյ Գառնիկի Ղազարյան (դեկտեմբերի 14, 1929(1929-12-14), Երևան, Հայկական ԽՍՀ, ԱԽՖՍՀ, ԽՍՀՄ - 2011), հայ տնտեսագետ։ Տնտեսագիտության դոկտոր (1987), պրոֆեսոր (1981): ՀՀ բարձրագույն դպրոցի վաստակավոր գործիչ (1980), ՀԳԳԱ ակադեմիկոս և հիմնադիր նախագահ (1994 թվականից)։ ՀԳԱ պատվավոր պրոֆեսոր (2000):


== Կենսագրություն ==
Սերգեյ Ղազարյանը ծնվել է 1929 թվականի դեկտեմբերի 14-ին, Երևանում։ 1954 թվականին ավարտել է Երևանի անասնաբուծական-անասնաբուժական ինստիտուտը։ 1966-1970 թվականներին և 1984-1985 թվականներին՝ ՀԽՍՀ գյուղփոխնախարար, 1970-1984 թվականներին՝ Երևանի անասնաբուծական-անասնաբուժական ինստիտուտի պրոռեկտոր (միաժամանակ՝ տնտեսագիտական ամբիոնի վարիչ), 1985-1989 թվականներին՝ Պետագրոարդի փոխնախագահ, 1989 թվականից՝ Հայկական գյուղատնտեսական տնտեսագիտության գիտահետազոտական ինստիտուտի տնօրեն։
Աշխատանքները վերաբերում են գյուղատնտեսական արտադրության արդյունավետության բարձրացման, շուկայական տնտեսական ձևավորման, ագրարային գիտական զարգացման խնդիրներին։ Աշխատանքներ է կատարել նաև ՀԽՍՀ գյուղատնտեսական գիտահետազոտական հիմնարկների գործունեության համակարգման, բարձրորակ մասնագիտական կադրերի պատրաստման, հողային բարեփոխումների իրականացման, անցումային շրջանում շուկայական հարաբերությունների զարգացման ուղղությամբ։
Մահացել է 1929 թվականին։ Թաղված է Երևանի Շահումյանի գերեզմանատանը։


== Անդամակցություն ==
ՌԴ և ՎՀ գյուղատնտեսական գիտությունների ակադեմիաների անդամ (1996):
Գինեգործության և խաղողագործության միջազգային ակադեմիայի անդամ (2002):


== Երկեր ==
Առաջարկություններ գյուղատնտեսական կենդանիների հոտի արդյունավետ կառուցվածքների մասին։  Երևան։ Ա. հ., 1968:
Մեթոդական ցուցումներ առվույտի սերմադաշտերում մեղրատու մեղուները փոշոտման նպատակով օգտագործելու մասին։ Երևան։ Ա. հ., 1984:
Գյուղատնտեսական հողօգտագործման բարելավումը և ապրանքային արտադրության ձևավորումը Հայաստանում տնտեսական բարեփոխումների պայմաններում, 1996, տիտղթ. (Սերգեյ Գառնիկի Ղազարյան)։
ՀՀ ագրոպարենային համակարգում  ներդրումների հիմնական ուղղությունները, ծագած հիմնախնդիրները և լուծման ուղիները, 2003, տիտղթ. (Ս. Գ. Ղազարյան)։


== Ծանոթագրություններ ==